Rationel Vinduer

Rationel er et dansk brand inden for facadevinduer og -døre med salgsaktiviteter i Danmark, England og Irland. Deres produkter fremstilles i træ og træ/aluminium med 2- eller 3-lags glas. Brandet dækker et bredt sortiment, som passer både nybyggeri og renovering og alt produceres efter individuelle mål i henhold til kundes krav og behov. I Danmark forhandles Rationels produkter gennem trælaster og byggemarkeder over hele landet.

I England afsættes produkterne oftest gennem et landsdækkende netværk af distributører, men også direkte til større projektbyggerier, mens der i Irland primært sælges direkte til private boligejere.

Ejerskab 
Rationel er danskejet og indgår i DOVISTA A/S, som består af en række vindues- og dørvirksomheder og brands i Europa. DOVISTA A/S ejes af VKR Holding, der beskæftiger ca. 19.500 medarbejdere i mere end 40 lande. DOVISTA A/S er ejet af det danske VKR Holding A/S, som blandt andet også ejer VELUX .

Firmaets rødder og tidslinje 
Rationel Vinduer er grundlagt i Sdr. Felding af tømrermester Richard Rohde Nielsen (1914-2003) i 1954. Richard Rohde Nielsens første plan var, at han ville beslå døre. Inden da fik Richard Rohde Nielsen dog en bestilling på 31 staldvinduer, og flere bestillinger kom til efterhånden. Derfor udviklede Richard Rohde Nielsen sin egen vindueskonstruktion, som han gav navnet Rationel og fik indregistreret under firmanavnet Rationel Vinduer, som virksomheden stadig hedder.

1954-1969 
 1954: Richard Rohde Nielsen stifter Rationel Vinduer i Sdr. Felding. Her starter produktionen af staldvinduer.
 1958: Rationel Vinduer udvider med en fabrikshal på 600 m2.
 1959: Rationel Vinduer køber Brande Listefabrik.
 1962: Rationel Vinduer sælger Brande Listefabrik igen.
 1963: Rationel Vinduer udvider igen. Fabrikken udgør nu 5000 m2.
 1965: Ny lagerhal opføres på Vardevej i Sdr. Felding. Flemming Rohde Nielsen, Richard Rohde Nielsens søn, starter i Rationel Vinduer.

1970-1979 
 1971: Officiel indvielse af en ny fuldautomatiseret produktionsafdeling på Vardevej i Sdr. Felding. Rationel Vinduer bliver nu beskrevet, som Nordeuropas mest moderne vinduesfabrik.
 1972: Rationel Vinduer omdannes til aktieselskabet Rationel Vinduer A/S. Richard Rohde Nielsen beholder 60 % af aktierne, mens sønnen Flemming Rohde Nielsen overtager de resterende 40 %.
 1974: En ny administrationsbygning står opført på Vardevej i Sdr. Felding, hvorfor hele fabrikken flytter til Vardevej.
 1977: Rationel Vinduer A/S opkøber vinduesfabrikken Burskov Træindustri i Sindal.
 1978: De første plastvinduer sættes i produktion i Sdr. Felding.
 1979: Af helbredsmæssige årsager trækker Richard Rohde Nielsen sig tilbage som direktør, men fortsætter som formand for bestyrelsen. Direktørposten overlader han til sin søn Flemming Rohde Nielsen.

1980-1989 
 1982: Plastafdelingen bliver etableret som en selvstændig division i Rationel Vinduer A/S.
 1984: Rationel Vinduer A/S bliver noteret på Københavns Fondsbørs. Richard Rohde Nielsen trækker sig ud af bestyrelsen.
 1986: Rationel Vinduer A/S overtager vinduesfabrikken Vip-Let A/S i Boulstrup ved Odder.
 1987: Etablering af samlefabrik i Edenderry i Irland i samarbejde med dør- og vinduesproducenten Caroll Joinery Ltd.

1990-1999 
 1991: Overtagelsesaftale mellem Rationel Vinduer A/S og Calkas A/S indgås. Calkas lader virksomheden Ørnhøj Vinduer A/S indgå i Rationel Vinduer og overtager aktiemajoriteten i den nye selskabskonstruktion. Ca. 10% af aktierne beholder Familien Rohde Nielsen selv, mens Calkas får 67%. Efterfølgende overtager Rationel Vinduer Profil Vinduet i Holstebro.
 1992: Rationel Vinduer overtager en stor del af A/S Centrum Vinduer.
 1993: Profil Vinduets produktion flytter til Struer.
 1994: Rationel Vinduer fusionerer med Centrum Unica A/S og Profil Vinduet.
 1995: Rationel Vinduer etablerer selvstændige datterselskaber i Tyskland, Holland og England.
 1996: Produktprogrammet DOMUS, ALDUS, PATUS og CUBUS introduceres.
 1997: Axel af Rosenborg tiltræder som direktør for Rationel Vinduer A/S
 1998-1999: Calkas A/S sælger sine aktier i Rationel Vinduer til Axcel Industriinvestor og VKR Gruppens investeringsselskab VELCAP A/S.
 1999: Rationel Vinduer træder ind i DOVISTA Gruppen - facadevindues-divisionen i VKR Gruppen.

2000-2009 
 2001: Plastfabrikken i Sdr. Felding lukkes, da produktionen af plastvinduet CUBUS afhændes til Primo Gruppen.
 2002: Omstruktureringer betyder, at Rationel Vinduer får en vinduesfabrik i Sdr. Felding og en fabrik af døre i Struer.
 2003: Grundlæggeren af Rationel Vinduer Richard Rohde Nielsen dør 27. maj. Rationels bygninger i Sindal og Ørnhøj afhændes.
 2004: VKR Gruppen overtager ejerskabet af Rationel Vinduer A/S. D. 1. maj fejrer Rationel 50-års jubilæum.
 2007: I oktober får Rationel Vinduer, som de første i Danmark, deres vinduer CE-mærket. Det dokumenterer vinduernes kvalitet og modstandskraft.

2010-2020 
 2010: Rationel Vinduer lancerer den energibidragende vinduesserie i moderne stil Rationel AURA og Rationel AURAPLUS, som tildeles Byggeriets energipris 2010.
 2011: Rationel Vinduer flytter sit hovedkontor til Herning.
 2014: Rationel Vinduer kan 1. maj fejre 60-års jubilæum. Rationel FORMA og Rationel FORMAPLUS (produktserie i klassisk stil) lanceres

 2016: Produktprogrammerne DOMUS og ALDUS udfases

2021- 
 2021: Rationel Vinduer fusioneres ind i moderselskabet DOVISTA A/S og videreføres som et brand.

Produkter 
Rationel Vinduer fører i dag følgende forskellige produktserier inden for vinduer og døre. Hver produktserie passer til hver sin byggestil. Det er energibidragende vinduer og døre og fås i både træ og træ/alu:

Rationel FORMA/Rationel FORMAPLUS  
FORMA (træ) og FORMAPLUS (træ/alu) er Rationels serie til den klassiske byggestil, som primært ses i landhuse, patricier- og murermestervillaer samt ældre etagebyggeri.

Rationel AURA/Rationel AURAPLUS  
Rationel AURA (træ) og Rationel AURAPLUS (træ og alu) er vinduer og døre til den moderne byggestil i type- og parcelhuse fra 60’erne, 70’erne og 80’erne. er

Eksterne kilder/henvisninger

 Rationel Vinduer
 DOVISTA A/S
 VKR Holding A/S

Noter 

Byggematerialeproducenter i Danmark
Etableret i 1954
VKR Holding
Vinduer